2019. gada \_\_.\_\_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2010.gada 26.oktobra noteikumos Nr.997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai”**

*Izdoti saskaņā ar Ministru kabineta iekārtas likuma*

*31. panta pirmās daļas 3. punktu, Attīstības finanšu institūcijas likuma*

*12. panta ceturto daļu un Eiropas Savienības struktūrfondu un*

*Kohēzijas fonda 2014.–2020. gada plānošanas perioda*

*vadības likuma 20. panta 14. punktu*

Izdarīt Ministru kabineta 2010. gada 26. oktobra noteikumos Nr. 997 „Noteikumi par garantijām komersantu un atbilstošu lauksaimniecības pakalpojumu kooperatīvo sabiedrību konkurētspējas uzlabošanai” (Latvijas Vēstnesis, 2010, 177. nr.; 2013, 102., 252. nr.; 2014, 146., 184. nr.; 2015, 109. nr., 2016, 9., 108. nr.; 2017, 36. nr., 2018, nr.90) šādus grozījumus:

1. izteikt 1.2 punktu šādā redakcijā

“1.2 Papildus garantijām ir pieejams darbības programmas "Uzņēmējdarbība un inovācijas" 2.2.1.4.1. apakšaktivitātes "Atbalsts aizdevumu veidā komersantu konkurētspējas uzlabošanai" ietvaros atmaksātais publiskais finansējums 6 000 000 *euro* apmērā. Šo noteikumu [3.2punktā](https://likumi.lv/ta/id/220826#p3.2 ) minētajiem saimnieciskās darbības veicējiem garantiju finansēšanai izmanto 3.1.3. aktivitātes "Apmācības un konsultācijas komercdarbības un pašnodarbinātības uzsācējiem" finansējumu 675 586 *euro* apmērā, otro reizi atmaksāto finansējumu darbības programmas "Cilvēkresursi un nodarbinātība" 1.3.1.2. aktivitātes "Atbalsts pašnodarbinātības un uzņēmējdarbības uzsākšanai" (turpmāk – 1.3.1.2. aktivitāte) ietvaros 482 840 *euro* apmērā, starta un mikroaizdevumu programmas atmaksāto finansējumu līdz 1 500 000 *euro*, kā arīLatvijas mazo un vidējo komersantu mikrokreditēšanas programmas atmaksu publisko finansējumu 595 050  *euro* apmērā.”;

2. izteikt 6.11.apakšpunktu šādā redakcijā:

“6.11. kapitālsabiedrību kapitāla daļu iegādei, izņemot, ja šīs darbības rezultātā tiek nodrošināta uzņēmuma attīstība vai darbības paplašināšana”;

3. aizstāt 10.3.apakšpunktā skaitli “3 000 000” ar “5 000 000”;

4. svītrot 10.1 punktā skaitli un vārdus “un 7.5.”;

5. izteikt 28.2 punkta pēdējo teikumu šādā redakcijā:

“Pārvaldības izdevumi par garantijām, kuras izsniegtas saskaņā ar šo noteikumu [1.2 punktu](https://likumi.lv/ta/id/220826#p1.2), tiek iecenoti klientu maksājumā”.

6.izteikt 28.3 punktu šādā redakcijā:

“28.3 Sabiedrības "Altum" kapitāla atdeves segšanai no 2019.gada izmanto atmaksāto šo noteikumu 1.1 punktā minēto finansējumu 10 % apmērā gadā no sabiedrības "Altum" kapitāla, kas paredzēts šajos noteikumos minēto finanšu instrumentu kredītrisku, operacionālo risku un citu risku segšanai, ievērojot atbilstoši [Attīstības finanšu institūcijas likumam](https://likumi.lv/ta/id/270323-attistibas-finansu-institucijas-likums) izstrādāto programmu novērtējumu. Šajā punktā paredzētā rādītāja uzskaiti un uzraudzību nodrošina Ekonomikas ministrija.”.

Ministru prezidents A.K.Kariņš

Ekonomikas ministrs R.Nemiro

Iesniedzējs:

Ekonomikas ministrs R.Nemiro

Vīza:

Valsts sekretārs Ē. Eglītis